'''Strandpille''' eller '''rauk''' er navnet på en søjleformet erosionsrest ved [[kyst]]en. Strandpiller opstår, når relativt blødere klipper på en kyst eroderer. Dette geologiske fænomen er især kendt fra øerne [[Gotland]] og [[Fårø]], hvor strandpiller eller rauker ofte forekommer i grupper. Fra [[Bornholm]] kendes flere klipperester som f.eks. de karakteristiske [[Løvehovederne (Bornholm)|Løvehovederne]] neden for [[Hammershus]]<ref>[https://trap.lex.dk/Bornholms_kyster Trap Danmark: ''Bornholms kyster'']</ref>. Men de findes f.eks. også i det nordvestlige [[Skåne]] ved Hovs Haller. Vestkystens sidste strandpille ([[Skarreklit]]) stod ved [[Bulbjerg]], indtil den i 1978 gav efter for havet og styrtede sammen<ref>[https://naturstyrelsen.dk/naturoplevelser/naturguider/bulbjerg/sevaerdigheder/ Naturstyrelsen: ''Seværdigheder på Bulbjerg'']</ref>. Strandpiller er også kendt som rauker. Ordet rauk er [[gutnisk]], afledt af [[oldnordisk]] ''hraukr''<ref>[https://snl.no/rauk Store norske leksikon: ''Rauk'']</ref>.
Kemi Vand Geologi